༄ འཕགས་མཆོག་ཛཾ་བྷ་ལ་ནག་པོའི་
ཚོགས་མཆོད་བཞུགས་སོ༔
དཔལ་ཆེན་ཧེ་རུ་ཀ་ལ་ཕྱག་འཚལ་ལོ༔ རིན་ཆེན་བྷདྡྷའི་སྣོད་ནང་དུ༔ ཁྱད་པར་ལོངས་སྤྱོད་འབྱོར་ཚད་
བཤམས༔ བདག་ཉིད་ལྷ་ཡི་ང་རྒྱལ་ངང༔ རཾ་ ཡཾ་ཁཾ༔ བདེ་སྐྱོང་མཆོག་གི་སྣོད་དབང་
པོར༔ ཁྱད་པར་སྔགས་ཀྱི་དམ་ཚིག་རྫས༔ མེ་རླུང་ཆུ་ཡིས་དངོས་འཛིན་
སྦྱང༔ ཨོཾ་ཨཱཿཧཱུྃ་གིས་བདུད་རྩིའི་སྤྲིན༔ འདོད་པའི་ཡོན་ཏན་དྲུག་དང་
ལྡན༔ རབ་འབྱམས་བསམ་ཡས་རྒྱ་མཚོའི་གཏེར༔ ནམ་མཁའ་མཛོད་
ཀྱི་ རང་ བཞིན་ གྱུར༔ ཨོཾ་ ཨཱཿཧཱུྃ༔ ལན་གསུམ༔ དེ་ནས་སྤྱན་འདྲེན་ནི༔ ཧཱུྃ༔ ཕྱོགས་
བཅུའི་ཞིང་ཁམས་རབ་འབྱམས་ནས༔ ཡེ་ཤེས་རྒྱ་མཚོ་སྤྲུལ་པའི་གརཿ༔
བདེ་གཤེགས་རྩ་བ་གསུམ་གྱི་ ཚོགས༔ བདུད་རྩིའི་ཚོགས་ལ་
ས་ ལ་ སྤྱན་
འདྲེན་གཤེགས༔ ཁྱད་པར་བྱང་ཕྱོགས་གཏེར་གྱི་གནས༔ ཕོ་བྲང་ལྕང་
ལོ་ཅན་ཉིད་ན༔ བཞུགས་པ་ཐུགས་ཀྱི་ཛཾ་བྷ་ལ༔ བདུད་ཙིའི་ཚོགས་
ལ་སྤྱན་འདྲེན་གཤེགས༔ སྐུ་གསུང་ཐུགས་ཡོན་ཕྲིན་ལས་དང༔ གནོད་
སྦྱིན་གཏེར་གྱི་བདག་པོ་བརྒྱད༔ དགྱེས་བདེ་གསང་བའི་ཡུམ་དང་
བཅས༔ བདུད་རྩིའི་ཚོགས་ལ་སྤྱན་འདྲེན་གཤེགས༔ ལྷ་ཀླུ་གཟའ་
དང་རྒྱུ་སྐར་དང༔ ཕྱོགས་སྐྱོང་བ་དང་འཇིགས་བྱེད་རྣམས༔ རྒྱལ་པོ་
133

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་གསུམ་པ་རྡོ་རྗེ་རྫ་རྔ་མའི་གླེགས་བམ།
ཆེན་པོ་སྡེ་བཞིར་བཅས༔ བདུད་རྩིའི་ཚོགས་ལ་སྤྱན་གཤེགས༔ ཨཽ་
ཨཱཿཧཱུྃ༔ འཕགས་མཆོག་གནོད་སྦྱིན་གཏེར་བདག་རྣམས༔ ཐུགས་ཀྱི་
དགྱེས་བསྐང་སྨད་བྱུང་རྫ་ས༔ ལོངས་སྤྱོད་འཛད་མེད་རིན་ཆེན་གཏེར༔
བདེ་བ་ཆེན་པོར་རབ་ཏུ་འབར༔ བསོད་ནམས་ཞིང་དུ་རྫུ་འཕྲུལ་མཐུས༔
འགྲོ་བའི་ཚོགས་གཉིས་རྫོགས་སླད་དུ༔ འདོད་ཡོན་རྒྱ་མཚོའི་ཚོགས་
མཆོད་འབུལ༔ འཁོར་ཚེ་ཐོག་མེད་ནས་བསགས་པའི༔ སྒྲིབ་གཉིས་
བག་ཆགས་ཐ་དག་དང༔ ཁྱད་པར་སེར་སྣའི་ལས་བསགས་པའི༔ སྦྱིན་
པའི་གེགས་སུ་གྱུར་རྣམས་བཤགས༔ བསོད་ནམས་དང་ནི་ཡེ་ཤེས་
ཚོགས༔ རླབས་ཆེན་ཡང་དག་བསགས་པ་ལ༔ བར་ཆོད་མཐུ་སྟོབས་
ནུས་པས་སྒྲོལ༔ གླགས་ལྟའི་གཟུགས་ཕུང་ཚོགས་སུ་རོལ༔ བདེ་བ་
ཆེན་པོ་རྨད་བྱུང་རྫས༔ མྱོང་བ་དོན་ལྡན་རྡོ་རྗེའི་ཚོགས༔ དཀྱིལ་འཁོར་
གསུམ་གྱི་རང་བཞིན་ལ༔ དག་པ་དྲན་པའི་ངང་ནས་རོལ༔ ཨ་ལ་ལ་
ཧོ༔ མ་ ཧཱ་ སུ་ ཁ་ སརྦ་ སིདྡྷི་ ཧཾ༔ ལྷག་མ་བསྔོ་བ་ནི༔ བྱིན་གྱིས་བརླབས་ལ༔ བྷྱོཿ༔ ལྷག་
ལ་དབང་བའི་ཕོ་ཉ་དང༔ ཁྱད་པར་གནོད་སྦྱིན་གཏེར་གྱི་བདག༔ ལྷ་
ཀླུ་དཀར་ཕྱོགས་སྐྱོང་བའི་རིགས༔ དགེ་བསྙེན་གཞི་བདག་དྲེགས་
པའི་ཚོག༔ སྔོན་ཚེ་དུས་གསུམ་སངས་རྒྱས་དངོས༔ སློབ་དཔོན་པདྨའི་
སྤྱན་སྔ་རུ༔ དབང་སྐུཪ་དམ་མནོས་ཐ་ཚིགས་ཅན༔ འདིར་གཤེགས་
ལྷག་མའི་གཏོར་མ་བཞེས༔ འཕགས་མཆོག་སྒྲུབ་པའི་གང་ཟག་ལ༔
134

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་ཛཾ་ལྷ་སོགས་ནོར་ལྷའི་སྒྲུབ་སྐོར།
ཕ
ཚེ་དཔལ་འབྱོར་བའི་ཡོན་ཏན་རྣམས༔ བྲི་བ་མེད་ཅིང་རབ་ཏུ་གང༔
གནས་སྐབས་ནོར་དང་མཐར་ཐུག་ཆོས༔ དབུལ་ཕོངས་སྡུག་བསྔལ་
ཡོངས་སུ་སེལ༔ ཆོས་དང་ནོར་གྱི་ལོངས་སྤྱོད་ལ༔ རྟག་ཏུ་གནས་
ཤིང་བརྟན་པར་མཛོད༔ ས་མ་ཡ་ཨུཙིཏྟ་བ་ལིངྐ་ཁཱ་ཧི༔ ལྷག་མའི་གཏོར་
མ་ གཙང་ སར་ གཤེགས༔ དེ་ལྟར་ཨརྱ་ཛཾ་བྷ་ལའི༔ བདུད་རྩིའི་ཚོགས་ཀྱི་མཆོད་པ་
འདི༔ བསོད་ནམས་རྒྱ་མཚོའི་སྒོ་མཆོག་ཉིད༔ འདི་ལ་འབད་པའི་གང་ཟག་གང༔ འདོད་པ་ཐམས་
ཅད་ཆོས་བཞིན་འགྲུབ༔ ལོངས་སྤྱོད་ཐུགས་རྗེའི་མཐུ་ཡིས་སྨིན༔ ཚོགས་གཉིས་རབ་ཏུ་རྫོགས་
པར་གྱུར༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ གཏད་རྒྱ༔ བརྡ་ཐིམ༔ ཞེས་རྡོ་ཡུལ་གྲུབ་
དབང་ཆེན་པོའི་གདན་ས་སྐྱོང་བ་མཆོག་སྤྲུལ་པདྨ་རྣམ་རྒྱལ་ངོར། ཆོས་དབྱིངས་རྡོ་རྗེས་གཏེར་
བྱོན་དག་པར་ཕབས་པའི་ཡི་གེ་པ་ནི་བྱང་ཆུབ་བཟང་པོས་བགྱིས་པའོ།།